b'\n_START_ARTICLE_\nRanko Ostoji\xc4\x87\n_START_SECTION_\n\xc5\xbdivotopis\n_START_PARAGRAPH_\nRanko Ostoji\xc4\x87 ro\xc4\x91en je 1962. u Splitu gdje je diplomirao na Pravnom fakultetu. Obrazovao se u Norve\xc5\xa1koj i SAD-u. U \xc5\xbeivotopisu koji je objavio prije dvije godine kao kandidat za splitskog gradona\xc4\x8delnika Ostoji\xc4\x87 je naveo da je ve\xc4\x87 kao srednjo\xc5\xa1kolac po\xc4\x8deo raditi, uglavnom fizi\xc4\x8dke poslove, a da mu je prvi ozbiljniji posao bio u splitskom ACY-ju gdje je 1988. radio kao prodava\xc4\x8d. Nakon povratka s rati\xc5\xa1ta otvorio je malu prodavaonicu, no 1995. su mu, ka\xc5\xbee, ukrali tri tone bakalara te je morao zatvoriti prodavaonicu. Nakon toga je neko vrijeme bio nezaposlen, a onda kao zaposlenik Crvenog kri\xc5\xbea odlazi u Knin.\n_START_SECTION_\nPoliti\xc4\x8dka karijera\n_START_PARAGRAPH_\nBio je splitski gradski vije\xc4\x87nik od 1990. do 1992.. Kao zaposlenik Me\xc4\x91unarodnoga crvenog kri\xc5\xbea 1996. i 1997. radio je na kninskom podru\xc4\x8dju, a od 1997. do 2000. kao na\xc4\x8delnik upravnog odjela za gospodarenje resursima grada Splita. Nakon toga preuzima du\xc5\xbenost na\xc4\x8delnika splitske policijske uprave, a 2001. imenovan je ravnateljem policije. Tu du\xc5\xbenost obna\xc5\xa1a do sije\xc4\x8dnja 2004.._NEWLINE_Od 2005. do po\xc4\x8detka kolovoza 2007. bio je \xc4\x8dlan uprave Slobodne Dalmacije, a potom direktor investicija i izgradnje kompleksa tog splitskog dnevnika u Dugopolju._NEWLINE_U 6. sazivu Hrvatskog sabora bio je zastupnik SDP-a, stranke u koju se u\xc4\x8dlanio 1990.. Bio je predsjednik Odbora za unutarnju politiku i nacionalnu sigurnost, \xc4\x8dlan triju odbora \xe2\x80\x93 za zakonodavstvo, ratne veterane i me\xc4\x91uparlamentarnu suradnju te saborskog izaslanstva u Skup\xc5\xa1tini Zapadnoeuropske unije. Na 11. Konvenciji SDP-a u svibnju 2008. izabran je za \xc4\x8dlana predsjedni\xc5\xa1tva.\n_START_SECTION_\nPrivatni \xc5\xbeivot\n_START_PARAGRAPH_\nDragovoljac je Domovinskog rata i nositelj Spomenice._NEWLINE_Dugogodi\xc5\xa1nji je \xc4\x8dlan Saveza izvi\xc4\x91a\xc4\x8da Hrvatske, bavi se vaterpolom i skijanjem. Aktivno govori engleski i norve\xc5\xa1ki jezik._NEWLINE_O\xc5\xbeenjen je i sa suprugom Anom, profesoricom matematike, ima dva sina, Brunu i Lovru.'